Diari Oficial de la Generalitat Valenciana


Sumari del DOGV 5158, del 20-12-2005 (2005/13222)

ORDE de 16 de desembre de 2005 de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de Servicis Socials Especialitzats per a dones víctimes de maltractaments i s'acorda la convocatòria pública d'estes per al període 2006-2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5158

Data del DOGV
:   20-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13663


Data del document
:   16-12-2005

Organisme emissor
:   Conselleria de Benestar Social

Tipus de document
:   Ordre

Descriptors 

:   * integració social
    * ajuda pública
    * equipament social
    * servei social
    * dona
    * suport econòmic
    * violència

ORDE de 16 de desembre de 2005 de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de Servicis Socials Especialitzats per a dones víctimes de maltractaments i s'acorda la convocatòria pública d'estes per al període 2006-2009. [2005/13381]
  
Des que el text constitucional establira els principis rectors que haurien d'orientar d'ara en avant als poders públics en el traçat de les polítiques d'índole social econòmica, les actuacions d'impuls públic han trobat en les matèries de servicis socials i d'acció social l'àmbit prioritari per a garantir l'aproximació de les diferències entre ciutadans que, progressivament, va originant la diversitat de realitats personals, econòmiques, socials o culturals.
  
En este sentit, la Generalitat, des dels inicis de l'exercici de les seues competències, ha consolidat un procés creixent d'atenció i de foment de les actuacions dels servicis socials, implicant cada vegada més els agents, públics o privats, que hauran de col·laborar en la prestació i en la gestió d'estos.
  
D'altra banda, la Llei 5/1997, de 25 de juny, de la Generalitat Valenciana per la qual es regula el Sistema de Servicis Socials, ha permés canalitzar, a través de successives convocatòries, l'ordenació de les ajudes per part de l'administració a les iniciatives privades i/o públiques en resposta a les successives demandes socials. En concret, la referida llei, en l'article 24, disposa: "Es proporcionarà l'atenció necessària a aquelles dones que es troben en situació de risc per maltractaments, carència de suport familiar, absència de recursos personals o altres circumstàncies ".
  
Per a regular i fer efectiu el principi d'igualtat de dones i hòmens a la Comunitat, el Consell va aprovar el 2 d'abril la Llei 9/2003, de la Generalitat Valenciana, per a la Igualtat entre Dones i Hòmens.
  
El Decret 120/2003 d'11 de juliol del Consell, pel qual s'aprova el Reglament Orgànic i Funcional de la Conselleria de Benestar Social, atribuïx a la Direcció General de la Dona entre altres funcions, elaborar, promoure i executar les mesures per a fer efectiu el principi d'igualtat entre hòmens i dones en tots els àmbits de la vida política, econòmica, cultural, social i laboral de la Comunitat.
  
Destaca el caràcter plurianual dels concerts, a fi de possibilitar un marc estable per al finançament dels centres acollits a este sistema; finançament que en l'àmbit d'estos dentres especialitzats i, a fi de materialitzar l'objectiu d'universalitat en l'atenció social, ha d'assumir la Generalitat Valenciana, tal com es deriva de la Llei 5/1997, i més concretament de l'article 24 citat anteriorment.
  
Així, per mitjà del Decret 51/1999, de 30 de març, del Govern Valencià va ser aprovat el Reglament que regula les normes a què han de sotmetre's els concerts que ha de realitzar l'administració de la Generalitat Valenciana amb els centres d'iniciativa social de titularitat privada.
  
L'article 13 del Decret 51/1999, de 30 de març, establix que la Conselleria que detente competències en les matèries esmentades en este, aprovarà les oportunes bases de les convocatòries públiques de concerts per a places assistencials.
  
Així mateix, la disposició final primera condiciona l'efectivitat dels concerts a l'aprovació prèvia de la convocatòria pública mitjançant una Orde de la Conselleria, la qual determinarà, d'acord amb el que establix l'article 7 de l'esmentat Decret, la fixació del mòdul econòmic que s'ha d'abonar a tals centres, en concepte de contraprestació per la prestació del servici.
  
En virtut d'allò que s'ha exposat, i fent ús de les facultats que conferix l'article 35 de la Llei 5/1983, de 30 de desembre, del Govern Valencià, l'article 47.11 del Text Refós de la Llei d'Hisenda Pública Valenciana, aprovat pel Decret Legislatiu de 26 de juny de 1991 del Consell de la Generalitat Valenciana, i el Decret 120/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1
  
S'aproven les bases generals, contingudes en l'annex I de la present Orde, que regiran les convocatòries de concerts per a places en determinats centres especialitzats: cases d'acollida per a dones en situació d'emergència, centres d'acollida i vivendes tutelades, previstes en l'Orde de 17 de febrer del 2003, de la Conselleria de Benestar Social, sobre condicions i requisits per a l'autorització dels Centres Especialitzats per a dones en situació de risc social, per la qual es desenvolupa el Decret 91/2002, de 30 de maig, del Govern Valencià, sobre Registre dels Titulars d'Activitats d'Acció Social, i de Registre i Autorització de Funcionament dels Servicis i Centres d'Acció Social, a la Comunitat Valenciana.
  
Article 2
  
Convocar tenint en compte les referides bases, la posada a disposició del Servici Públic, d'un màxim de 209 places necessàries en els tres tipus de centres especialitzats pedones, víctimes de maltractaments, cases d'acollida per a dones en situació d'emergència, centres d'acollida i vivendes tutelades, per al període 2006-2009.
  
Article 3. Presentació de sol·licituds
  
El termini de presentació de sol·licituds serà de 10 dies que començarà a comptar a partir de l'endemà de la publicació de la present convocatòria en el Diari Oficial de la Generalitat Valenciana.
  
Article 4. Finançament
  
La concessió de les subvencions que regula la present Orde de convocatòria es preveu en les aplicacions pressupostàries 28.56.61.9097.805.32.6(València), 68.63.39.0266.115.60.9 (Alicante), 36.32.91.4625.170.18.9(Castelló), línia de subvenció T1329 i estarà condicionada a l'existència prèvia de crèdit adequat i suficient en els pressupostos de la Generalitat Valenciana per als exercicis econòmics dels anys 2006-2009, per al finançament de l'objecte de la present convocatòria.
  
A tal efecte, una vegada aprovats els pressupostos de la Generalitat per a l'exercici del 2006, la Conselleria de Benestar Social publicarà en el Diari Oficial de la Generalitat Valenciana una Resolució tot especificant la línia i l'import global que es destina al finançament de les ajudes, així com el cost de places/dies.
  
Article 5. Garanties
  
1. S'establix com a garantia provisional per als participants en la convocatòria 2006-2009, la quantia de 180,30 euros.
  
2. D'acord amb el que establix l'article 15 de les mencionades bases, els titulars de centres que hagen sigut adjudicataris per al període 2006-2009, hauran de constituir una garantia definitiva, per un import equivalent al 0,5% del total del finançament públic previst per a la totalitat del període de vigència del concert.
  
DISPOSICIONS ADDICIONALS
  
Primera
  
L'eficàcia de la present convocatòria queda condicionada a l'existència, en els pressupostos per a l'exercici 2006, línia T1329, i anys successius per als quals es concedixen, de crèdit adequat i suficient per a atendre les ajudes previstes en esta, amb esta finalitat la Conselleria de Benestar Social publicarà Resolució on s'indicaran tant les línies pressupostàries com el crèdit global màxim que servisca de suport a les ajudes descrites en esta convocatòria.
  
Segona
  
Tots els concerts hauran de fer expressa menció de l'import màxim que ha d'abonar la Conselleria de Benestar Social en cada una de les seues anualitats i en la totalitat del període concertat.
  
També s'haurà de fer expressa menció del preu plaça/dia concertat.
  
Tercera
  
El centre haurà de disposar d'un ordinador personal amb accés a Internet que garantisca la utilització d'una aplicació corporativa que la Conselleria de Benestar Social posarà a disposició de l'administració del centre, per a l'adequat seguiment de les persones ateses i de les activitats d'este
  
DISPOSICIONS FINALS
  
Primera
  
S'autoritza la subsecretària de la Conselleria de Benestar Social i la directora general de la Dona perquè, en l'àmbit de les seues competències, adopten les mesures necessàries per al desenvolupament i aplicació d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana. No obstant, no es dictarà cap resolució sobre les sol·licituds d'ajuda, a l'empara d'esta, mentres que no s'haja aprovat la Llei de Pressupostos de la Generalitat per a l'exercici 2006 i hi haja crèdit adequat i suficient en este exercici.
  
Tercera
  
Esta orde, que posa fi a la via administrativa, podrà ser recorreguda potestativament en reposició o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de la consellera de Benestar Social en el termini d'un mes a comptar des de l'endemà de la seua publicació.
  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua publicació.
  
València, 16 de desembre de 2005
  
La consellera de Benestar Social
  
ALICIA DE MIGUEL GARCÍA
  
ANNEX I
  
Primera. Objecte de la convocatòria
  
És objecte de la present Orde la posada a disposició de la Conselleria de Benestar Social, i a fi d'atendre la demanda existent a la Comunitat, de determinades places en centres de servicis socials especialitzats (cases d'acollida per a dones en situació d'emergència, centres d'acollida i vivendes tutelades).
  
D'acord amb les necessitats concretes de la Direcció General de la Dona, la Resolució especificarà el col·lectiu a què va dirigit el present Conveni.
  
Segona. Duració
  
Els concerts tindran caràcter plurianual, i la duració d'estos es determinarà per mitjà de convocatòria pública, no podent excedir 4 anys, sense perjuí de la seua possible renovació en els termes previstos en estes bases.
  
Tercera. Finançament
  
El finançament dels concerts regulats en la present orde, es consignarà durant el seu període de vigència, en els Pressupostos de la Generalitat a càrrec del Programa 323.10 corresponent a Promoció de la Dona, per mitjà d'una línia de subvenció específica en el capítol IV de l'esmentat programa, a este efecte i d'acord amb el que establix l'article 47 del Text Refós de la Llei d'Hisenda Pública Valenciana, haurà de donar-se publicitat als crèdits que finançaran els referits concerts.
  
Així mateix, en les corresponents convocatòries públiques es determinaran de forma expressa els mòduls econòmics que seran abonats als titulars dels centres a càrrec del pressupost de la Generalitat, per cada plaça assistencial ocupada. També hauran de concretar l'import de la subvenció corresponent a les places concertades no ocupades.
  
Quarta. Sol·licitants i requisits
  
Amb subjecció a allò que s'ha estipulat en l'article 2 la Llei 5/1997, de 25 de juny i l'article 5 del Decret 51/1999, de 30 de març, del Govern Valencià, podran sol·licitar la subscripció de concerts amb la Generalitat aquelles persones, físiques o jurídiques, titulars de centres especialitzats de caràcter privat, que siguen entitats sense ànim de lucre i que complisquen almenys els requisits següents:
  
Estar degudament autoritzats o acreditats per a la prestació del servici objecte del concert, amb anterioritat a la data de publicació de la corresponent convocatòria en el Diari Oficial de la Generalitat Valenciana.
  
Garantir la democràcia interna en la composició i funcionament dels seus òrgans de govern.
  
No trobar-se sotmesos en cap de les circumstàncies objecte de prohibició de contractar amb les administracions públiques, contingudes en l'article 20 del Text Refós de la Llei de Contractes de les Administracions Públiques aprovat pel Reial Decret Legislatiu 2/2000, de 16 de juny.
  
Que almenys la quarta part de la plantilla del centre tinga una experiència acreditada, com a mínim de dos anys, en el sector de Centres de Servicis Socials Especialitzats per a dones, víctimes de maltractaments, i la seua relació contractual amb el titular del centre siga de caràcter indefinit. Al mateix temps la quarta part del personal del centre tindrà una titulació mitjana o superior.
  
Adequació de l'activitat del centre a la normativa i programació efectuada per l'administració.
  
Sotmetiment dels seus programes i de la destinació de les quantitats percebudes als òrgans de control i inspecció de l'administració.
  
Garantir la qualitat adequada en la prestació dels servicis propis del concert.
  
Ser propietaris dels locals on es trobe ubicat el Centre, o titulars d'un dret d'ús i gaudi sobre ells, i en este cas hauran d'acreditar que compten amb l'autorització del propietari per a dedicar-lo a la finalitat que s'establisca en el concert.
  
No haver-se rescindit un concert d'idèntica naturalesa amb el mateix titular, per causa imputable a esta.
  
Quinta. Documentació que cal aportar.
  
A la corresponent sol·licitud, en què haurà de constar el número i tipologia de places oferides pel Centre, s'haurà d'acompanyar la documentació següent:
  
1. Còpia de la Resolució d'Autorització o d'Acreditació per a la prestació del servici objecte del concert.
  
2. Còpia autenticada o fotocòpia compulsada, si és el cas, dels estatuts en què haurà de constar explícitament l'àmbit de l'entitat.
  
3. Certificat acreditatiu, si és el cas, de l'acord adoptat per l'òrgan competent en què s'autoritze la sol·licitud del concert.
  
4. Relació del grup professional amb què compte el Centre, amb descripció del nom i cognoms d'estos, titulació, funcions que realitzen i la seua relació laboral amb el titular, així com la dedicació mensual.
  
5. Declaració responsable que no es troba sotmesa en cap dels supòsits de prohibició per a contractar amb l'administració.
  
6. Declaració responsable de trobar-se al corrent del compliment de les obligacions tributàries i amb la Seguretat Social, imposades per les disposicions vigents, sense perjuí que la justificació acreditativa de tal requisit haja d'exigir-se abans de l'adjudicació a què resulten adjudicataris del concert, a l'efecte de la qual se'ls concedirà un termini màxim de cinc dies hàbils, tot això sense perjuí de les exempcions que establisca la normativa vigent en cada moment.
  
7. Memòria descriptiva del funcionament i actuacions del Centre així com la descripció de dependències, mitjans materials i equipament amb què compte este.
  
8. Títol de propietat de l'edifici o local on estiga instal·lat el Centre o si és el cas el títol pel qual s'atribuïx la seua disponibilitat, amb la corresponent convocatòria.
  
9. Fitxa de manteniment de tercers, en què s'especifique, el codi de l'entitat, el codi de la sucursal, el número de compte i el seu titular, així com comunicació fefaent del DNI o CIF del peticionari, on s'efectuaran els pagaments.
  
10. Justificant acreditatiu d'haver constituït garantia provisional, tal com exigix l'article 14.2 f) del reglament que regula les normes a què han de sotmetre's els concerts que ha de realitzar l'administració de la Generalitat amb els centres d'iniciativa social de titularitat privada, aprovat per Decret 51/1999, de 30 de març, del Govern Valencià.
  
Sexta. Sol·licituds
  
La sol·licitud s'efectuarà per mitjà de model que figura en l'annex II de la present Orde i haurà de ser subscrita pel titular del Centre la integració del qual se sol·licita, amb este efecte acompanyarà el Document Nacional d'Identitat. En el cas que la titularitat corresponguera a una persona jurídica, esta haurà d'anar subscrita per aquella persona amb capacitat legal de representació d'esta, capacitat que haurà de ser acreditada documentalment.
  
Cada titular podrà presentar en una mateixa sol·licitud la integració en el règim de concerts d'un o més dels seus centres.
  
Les sol·licituds es presentaran, junt amb la documentació requerida en l'article anterior, en el Registre de la Direcció Territorial de la Conselleria de Benestar Social de la província en què radique el centre per al qual se sol·licita la subvenció, sense perjuí de poder presentar-la en els altres llocs previstos en l'article 38.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/999 de 13 de gener.
  
El termini de presentació de les sol·licituds serà de 10 dies que començaran a comptar a partir de l'endemà de la publicació de la present Orde en el Diari Oficial de la Generalitat Valenciana.
  
Sèptima. Esmena de la sol·licitud
  
Si la sol·licitud no reunix els requisits exigits, o no s'acompanya tota la documentació prevista, es requerirà a l'interessat perquè en el termini de 10 dies esmene la falta o acompanye els documents necessaris, amb indicació que si així no ho fera se li tindrà per desistit de la seua petició, prèvia resolució que haurà de ser dictada en els termes previstos en l'article 42 de la Llei 30/1992 de 26 de novembre.
  
Octava. Verificació de les sol·licituds
  
Una vegada presentades les sol·licituds, la Direcció General de la Dona les verificarà i es podrà realitzar d'ofici les actuacions que considere necessàries per a la determinació i la comprovació de les dades en virtut de les quals s'ha d'aprovar o s'ha de rebutjar el concert, havent d'observar-se en tot moment la deguda cautela per a la salvaguarda del principi de confidencialitat exigible.
  
Novena. Comissió d'Avaluació
  
Les sol·licituds seran avaluades per una comissió d'avaluació d'àmbit autonòmic segons els criteris de selecció determinats en l'article següent.
  
A tals efectes i d'acord amb el que establix l'article 16 del Decret 51/1999, de 30 de març, es crea la Comissió d'Avaluació de concerts en matèria de Servicis Socials Especialitzats, la composició de la qual serà la següent:
  
El/la cap de Servici de Promoció i Participació Institucional de la Direcció General de la Dona o persona en qui delegue.
  
El/la cap de Secció de Coordinació Administrativa de la Direcció General de la Dona.
  
Un/a tècnic/a de la Direcció General de la Dona.
  
Un/a tècnic/a de cada una de les seus territorials de la Conselleria de Benestar Social.
  
Un/a tècnic/a de la Secretaria General de la Conselleria de Benestar Social.
  
Desena. Criteris de Valoració
  
En orde decreixent i amb un màxim de 7 punts els criteris a tindre en compte en el procés de valoració de les sol·licituds presentades seran els següents:
  
1r.El nivell de necessitat de concerts de places, d'acord amb la demanda existent en l'àmbit geogràfic del centre i en el sector corresponent:
  
- Nivell insuficient: 0 punts.
  
- Nivell mitjà: 1 punt.
  
- Nivell alt: 2 punts.
  
2n.Que, fins al mateix dia de la finalització del termini de presentació d'instàncies, els sol·licitants hagen aportat la documentació completa i correcta a la qual es referix la base quinta d'esta orde:
  
- No documentació completa: 0 punts.
  
- Documentació completa: 1 punt.
  
3r.Que, en l'exercici anterior, els sol·licitants hagen justificat el 100% de la subvenció concedida:
  
- No justificació: 0 punts.
  
- Justificació 100%: 1 punt.
  
4t.Qualitat de la prestació del Centre sol·licitant:
  
- Baixa qualitat: 0 punts.
  
- Qualitat mitjana: 1 punt.
  
- Qualitat alta: 2 punts.
  
Esta puntuació se subdividix en tres nivells distints, relacionats en orde decreixent:
  
- Plantilla, en relació amb el número i tipologia del total dels usuaris del centre, atenent tant al nombre dels seus membres com a la qualificació professional d'estos: en Psicologia, Treball Social, Dret i altres perfils professionals adequats a este exercici.
  
- Programes d'activitats oferides: es valoraran molt positivament aquells projectes que prevegen en el seu disseny la participació activa de les usuàries en la dinàmica del centre.
  
- Mitjans materials de què disposa el centre, tant pel que fa a les pròpies instal·lacions del Centre com al nivell d'equipament d'este.
  
5t.Experiència del titular del Centre sol·licitant:
  
- Sense experiència: 0 punts.
  
- Amb experiència: 1 punt.
  
No obstant allò que s'ha exposat, i d'acord amb l'article 64 de la Llei 5/1997, de 25 de juny de la Generalitat Valenciana, per la qual es regula el sistema de Servici Socials en l'àmbit de la Comunitat Valenciana, tindran preferència per a acollir-se al règim de concerts, les entitats sense ànim de lucre que, amb anterioritat a la promulgació de la mencionada Llei, hagen sigut beneficiàries de subvencions de la Generalitat per al manteniment de Centres de Servicis Socials Especialitzats.
  
Onze. Proposta
  
La Comissió de Valoració emetrà al titular de la Conselleria de Benestar Social, proposta d'autorització o denegació dels concerts en un termini d'un mes a comptar de la finalització del termini de presentació de sol·licituds; en la mencionada proposta haurà de figurar el nombre de places que es concerten i que deuen quedar a disposició de la Conselleria de Benestar Social a partir del moment en què es formalitze el corresponent concert.
  
Dotze. Adjudicació o denegació.
  
El titular de la Conselleria de Benestar Social, dins de les disponibilitats pressupostàries, dictarà acte administratiu pel qual s'autoritze o denegue la realització dels concerts en un termini màxim de 6 mesos des de la finalització del termini de presentació de sol·licituds.
  
En tot cas, aquelles sol·licituds que no hagueren rebut notificació expressa en el termini indicat en el primer paràgraf d'este article, hauran d'entendre desestimada la sol·licitud, d'acord amb el que establix l'article 44.1, de la Llei 30/1992 de 26 de novembre.
  
En la Resolució de concessió la Direcció General de la Dona definirà el nombre de places d'acorda amb el col·lectiu a què es dirigix.
  
Tretze. Recursos
  
Les resolucions d'adjudicació o denegació dels concerts posen fi a la via administrativa, i contra ells, de conformitat amb els articles 116 i 117 de la Llei 30/1992, de 26 de novembre es podrà interposar potestativament recurs de reposició davant del mateix òrgan que el va dictar en el termini d'un mes comptat des de l'endemà a la seua notificació, o tres mesos comptats a partir del dia següent al transcurs del termini emprat per a notificar la resolució si fóra presumpte; o bé directament per mitjà de recurs contenciós administratiu davant del Tribunal Superior de Justícia Valenciana, en el termini de dos mesos comptats des de l'endemà a la seua notificació, o 6 mesos a partir de l'endemà del transcurs del termini per a notificar la resolució, de conformitat amb el que disposen els articles 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puguen interposar qualsevol altre que consideren oportú.
  
Catorze. Formalització
  
Els concerts es formalitzaran en document administratiu dins del termini de trenta dies a comptar del següent a la notificació de l'adjudicació, constituint tal document títol suficient per a accedir a qualsevol registre públic podent, no obstant això, elevar-se a escriptura pública quan ho sol·licite el titular del centre concertat, sent a costa seu els gastos derivats del seu atorgament.
  
En el referit document haurà de constar de forma expressa, els drets i les obligacions de les parts, número i tipologia de les places concertades, duració d'este, finançament per part de la Generalitat, forma de pagament, possibilitat de renovació i causes d'extinció d'este.
  
Quinze. Garantia definitiva
  
Prèviament a la formalització del concert, i en el termini de 15 dies comptats des de la notificació de l'adjudicació, el titular del centre concertat haurà de constituir una garantia definitiva per l'import que s'establisca en la corresponent convocatòria pública.
  
L'esmentada garantia podrà constituir-se en metàl·lic, aval bancari, garantia real immobiliària o pòlissa d'assegurament subscrita amb qualsevol entitat degudament reconeguda. En el cas d'aval bancari, este haurà de constituir-se amb caràcter solidari respecte de l'obligat principal, amb renúncia expressa al benefici d'excussió i pagador al primer requeriment de la Tresoreria de la Generalitat .
  
Per a la constitució i la tramitació de les garanties, caldrà ajustar-se al que disposa el títol segon, capítol tercer, del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, el Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques i a l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances, modificada per Orde de 16 de desembre de 1996.
  
Siga quina siga la forma triada per a formalitzar la garantia, esta haurà de depositar-se en els servicis territorials de la Conselleria d'Economia i Hisenda de la província corresponent, els quals faran entrega al beneficiari de la carta de pagament acreditativa del depòsit, que haurà de ser presentada per este en la Direcció General de la Dona.
  
Setze. Competència per a la subscripció i prerrogatives
  
Es delega la facultat per a la subscripció dels concerts, així com per a la subscripció de les corresponents addendes de renovació, modificació i cessió d'estos, en el titular de la Direcció General de la Dona.
  
Igualment, li correspondrà la prerrogativa d'interpretar els concerts, resoldre els dubtes que oferisca el seu compliment i interpretació, acordar la seua resolució i determinar els efectes d'esta.
  
Contra tals actes podran interposar-se els recursos admissibles en dret.
  
Dèsset. Obligacions de les parts
  
Constituïxen obligacions de la Generalitat les següents:
  
1. Abonar al titular del centre concertat l'import de la subvenció fixada en el concert per a les places ocupades.
  
2. Abonar al titular del centre concertat l'import de la subvenció corresponent a les places concertades no ocupades. En el cas que l'absència d'ocupació d'una plaça siga imputable al centre, el titular d'este no tindrà dret a percebre cap quantia per la dita plaça.
  
3. Comunicar al titular del centre concertat, amb la suficient antelació, qualsevol circumstància que afecte el concert subscrit.
  
Com a part firmant dels concerts i com a destinatari de fons públics, són obligacions dels titulars dels centres concertats les establides en l'art. 11 del Decret 51/1999 de 30 de març, del Govern Valencià pel qual s'aprova el Reglament que regula les normes a les quals s'han de sotmetre els concerts que ha de realitzar l'administració de la Generalitat Valenciana amb els centres d'iniciativa social de titularitat privada, així com les previstes en els articles 11 i 14 de la Llei 38/2003, de 17 de novembre, General de Subvencions, i en particular:
  
1. Posar a disposició de la Generalitat el nombre de places previst en el concert, atendre els requeriments d'esta respecte de la cobertura d'estes i mantindre els nivells de qualitat en la prestació assistencial.
  
2. Acreditar durant l'execució del concert la realització de l'activitat en què es va fonamentar la seua formalització, així com el compliment dels requisits i les condicions que ho van determinar.
  
3. Acreditar, amb caràcter previ a la subscripció del concert i al començament de cada exercici en què tinga vigència este, el compliment de les obligacions tributàries i amb la Seguretat Social, excepte quan existisca alguna exempció a esta obligació.
  
4. Disposar dels mitjans humans i materials que s'establisquen com indispensables per la Generalitat per al període de vigència del concert.
  
5. Complir les ordes i les instruccions que dicten els òrgans de la Conselleria de Benestar Social per a garantir l'adequada prestació del Servici Públic.
  
6. Facilitar a la Direcció General de la Dona tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per a l'execució del concert.
  
7. Assumir les actuacions de control financer que corresponga a la Intervenció General de la Generalitat.
  
8. Comunicar de manera fefaent a la Direcció General de la Dona, qualsevol subvenció concedida per altres organismes públics o privats l'objecte de la qual siga el finançament dels costos de manteniment del Centre.
  
9. No alterar la finalitat dels fons rebuts, així com complir amb les obligacions que establix la legislació vigent per als preceptors de fons públics.
  
10. Justificar convenientment els gastos i els ingressos en la forma i terminis establits en esta orde.
  
11. Subscriure, després de la formalització del concert, una pòlissa d'assegurances que cobrisca la responsabilitat civil resultant de les accions dels treballadors i usuaris del centre, així com les contingències derivades per invalidesa i defunció en cas d'accident d'estos usuaris, tot això en l'àmbit de la gestió del servici objecte del concert.
  
12. Fer constar en la seua documentació i en la seua publicitat la condició de centre concertat amb la Generalitat.
  
13. Obligació de presentar garantia, després de la firma del concert i amb antelació al primer pagament, d'un import equivalent al 6% del total de la subvenció inherent al concert (article 11.6 del Reglament de Concerts).
  
Díhuit. Inscripció
  
Una vegada formalitzats els concerts s'inscriuran d'ofici en el corresponent Registre de Concerts de Centres de Servicis Socials Especialitzats que serà mantingut i actualitzat per la Direcció General de la Dona.
  
En tal registre s'anotaran, entre altres, els punts següents:
  
- Aprovació i Formalització del concert.
  
- Renovació i Modificacions.
  
- Incompliment i els seus efectes.
  
- Extinció i causes.
  
Dènou. Sistema de pagaments dels concerts
  
El pagament de les anualitats corresponents als exercicis 2006-2009 s'efectuarà, d'acord amb el règim excepcional previst en la Llei de Pressupostos de cada exercici pressupostari
  
En absència de règim excepcional en les corresponents lleis anuals de pressupostos, el pagament es realitzarà atenent al sistema general previst en l'article 47 del Text Refós de la Llei d'Hisenda Pública Valenciana, ajustant-se a la modalitat següent:
  
- Un 40% de l'import d'esta podrà lliurar-se immediatament una vegada concedida.
  
- Un 20% s'abonarà després de l'aportació i la comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció, i
  
- La resta s'abonarà per la Generalitat una vegada es justifique pel beneficiari el compliment d'allò convingut.
  
No obstant això, i d'acord amb el que establix l'article 14 d'estes bases, el règim de pagaments aplicable al concert, quedarà reflectit en el corresponent document administratiu on es formalitze este.
  
Vint. Garanties per bestretes de pagaments.
  
Quan es produïsquen bestretes pagament, el beneficiari de la subvenció estarà obligat a garantir, d'acord amb el que establix l'article 11.6 de Decret 51/1999 de 30 de març, un 6% del total de la subvenció inherent al concert.
  
A estos efectes s'entendrà per bestretes de pagament, les quantitats que siguen lliurades a favor del beneficiari amb anterioritat a què este justifique el gasto corrent.
  
Queden exceptuades d'esta obligació les entitats sense ànim de lucre en què concórreguen les circumstàncies previstes en l'article 47 bis, apartat 3, lletra A, del Text Refós de la Llei d'Hisenda Pública de la Generalitat Valenciana.
  
Per a la constitució i tramitació de les garanties per bestreta de pagaments, caldrà ajustar-se al que disposa l'article 15 d'estes bases.
  
Vint-i-un.Justificació
  
Les persones o entitats firmants dels concerts estaran obligades a presentar la documentació següent:
  
- Memòria anual de les atencions realitzades.
  
- Relació de beneficiaris atesos amb caràcter mensual, amb indicació de les dates d'alta i baixa si n'hi haguera o qualsevol altra incidència succeïda en el servici prestat als usuaris, subscrita pel titular del centre concertat o persona que actue en la seua representació, la qual una vegada comprovada i aprovada per l'administració determinarà l'import efectiu de la subvenció que s'ha de percebre.
  
- Nòmina del personal que presta els seus servicis en el centre, acompanyada dels respectius rebuts de salaris referits al període objecte de justificació degudament subscrits pels treballadors.
  
- Documents acreditatius de liquidació de les assegurances socials dels treballadors davant de l'administració de la Seguretat Social, referits al període objecte de justificació, en què figure la certificació bancària d'haver sigut pagat o carregat en compte.
  
- Relació, si és el cas, del personal col·laborador que presta els seus servicis a canvi d'una gratificació; hauran de presentar-se els rebuts justificatius del gasto, en què conste el nom del centre i el nom, cognom i DNI de la persona col·laboradora.
  
- Si hi haguera en el centre treballant personal en virtut de contractes de prestació de servicis, hauran d'aportar-se les corresponents factures emeses per estes professionals.
  
Vint-i-dos. Minoració de l'import del concert i exigència de reintegraments d'imports indegudament percebuts
  
Es delega en el titular de la Direcció General de la Dona la resolució dels expedients de minoració de les ajudes concedides i, si és el cas, del reintegrament de les quantitats percebudes en els supòsits previstos en l'art. 37 de la Llei 38/2003, de 17 de novembre General de Subvencions.
  
El procediment s'iniciarà d'ofici com a conseqüència de la pròpia iniciativa de l'òrgan competent, d'orde superior, de la petició reservada d'altres òrgans, o de la formulació de denúncia. En la tramitació del procediment es garantirà, en tot cas, el dret de l'interessat a l'audiència.
  
El termini màxim per a resoldre i notificar serà de 6 mesos des del moment que s'incoe l'expedient de minoració o reintegrament.
  
Les quantitats que s'hagen de reintegrar tindran consideració de crèdits de naturalesa pública, a efectes del procediment aplicable per a la cobrança.
  
Vint-i-tres. Sol·licitud de renovació.
  
Les persones o entitats titulars de centres concertats que, d'acord amb el que preveu el títol V del Decret 51/1999 de 30 de març, desitgen renovar els concerts subscrits vigents, ho sol·licitaran almenys amb 6 mesos d'antelació a la seua finalització, sol·licitud que anirà subscrita pel titular del centre o, en el cas de persones jurídiques per qui detente la representació legal d'aquella.
  
A la sol·licitud s'haurà d'acompanyar la documentació que acredite que el centre complix els requisits que van determinar l'aprovació del concert d'acord amb el que establix l'article 5 de les presents bases, amb l'exclusió de la garantia provisional prevista en l'apartat 10) d'este, així com les variacions hagudes que puguen afectar-lo.
  
Vint-i-quatre. Proposta.
  
La Direcció General de la Dona, després de la verificació de les dades contingudes en la sol·licitud i els documents que l'acompanyen, i després d'haver sol·licitat de conformitat amb el que disposa l'article 71 de la Llei 30/1992, de 26 de novembre, l'esmena de les deficiències que s'hagen pogut detectar, emetrà proposta d'aprovació o de denegació de la renovació a la consellera de Benestar Social.
  
Vint-i-cinc. Resolució i formalització de les renovacions.
  
La consellera de Benestar Social, en el termini màxim de 10 dies a partir de l'esmentada proposta, dictarà una resolució de renovació del concert o rebuig de la sol·licitud presentada. La dita resolució serà notificada als interessats.
  
La renovació serà determinada per un període màxim de quatre anys, tot quedant condicionada a l'existència de crèdit adequat i suficient en el primer exercici en què es produïsca la renovació.
  
Una vegada aprovada la renovació, serà subscrita una addenda al concert on es reculla esta, en els termes establits en la base 14 de la present Orde.
  
Vint-i-sis. Denegació i pròrroga provisional.
  
Quan la sol·licitud de renovació del concert siga denegada o presentada fora del termini habilitat a este efecte, el concert subscrit s'extingirà automàticament al finalitzar el seu període de vigència. Excepcionalment, en estos casos, la Conselleria de Benestar Social, mitjançant una resolució motivada podrà acordar una pròrroga provisional del concert com a màxim d'un any, sempre que el centre cobrisca les necessitats assistencials que no puguen ser satisfetes per altres mitjans.
  
Vint-i-set. Modificacions.
  
La consellera de Benestar Social podrà en qualsevol moment, per pròpia iniciativa o a instància del titular del centre concertat, procedir a autoritzar variacions en les característiques del concert, bé per alteració del número i/o tipologia de les places concertades o per altres circumstàncies sobrevingudes imprevistes, sempre que existisquen raons d'interés públic degudament acreditades en l'expedient que l'aconsellen.
  
Les variacions realitzades unilateralment per l'administració exigiran abans de la seua aprovació l'audiència prèvia de l'interessat. Una vegada adoptades hauran de ser objecte de comunicació fefaent al titular del centre, no sent efectives fins que transcorregueren tres mesos des de la notificació a l'interessat, llevat que este accepte executar-les amb anterioritat a la finalització de tal termini.
  
Quan les modificacions afecten el règim financer del concert, l'administració haurà de compensar al titular del centre de manera que es mantinga l'equilibri dels supòsits econòmics que van ser considerats com bàsics en l'adjudicació del concert.
  
En el cas que els acords que dicte l'administració respecte al desenvolupament del servici concertat no tinguen transcendència econòmica, el titular del centre concertat no tindrà dret a indemnització per raó d'estos.
  
S'entendran desestimades les modificacions proposades pels titulars dels centres concertats que no foren contestades per l'administració dins d'un termini de 3 mesos, comptat des de la data de registre d'entrada en qualsevol dependència de l'òrgan competent per a resoldre.
  
Una vegada aprovada la modificació, i sempre que açò no coincidisca en el temps amb la renovació del concert, serà subscrita una addenda al concert, on es recullen les modificacions produïdes. L'esmentada addenda no podrà comportar alteració en el termini de vigència del concert.
  
Les modificacions que impliquen un augment del gasto inicialment previst per part de la Generalitat, estaran condicionades a l'existència de crèdit adequat i suficient en els pressupostos vigents en l'exercici en què esta modificació es produïsca.
  
Vint-i-huit. Cessió dels concerts
  
1. La consellera de Benestar Social podrà autoritzar la cessió del concert subscrit en el supòsit de canvi de titularitat del centre concertat, sempre que concórreguen els requisits següents:
  
- Que les qualitats tècniques o personals de l'anterior titular no hagen sigut determinants per a l'aprovació del concert.
  
- Que el nou titular reunisca les condicions exigides en estes bases per a la subscripció de concerts.
  
- Que el concert s'haja executat, almenys en una quinta part el temps de duració previst.
  
2. La formalització de la cessió es realitzarà en escriptura pública, amb l'autorització prèvia expressa de la consellera de Benestar Social. En l'acord de cessió, el nou titular del centre se subrogarà en tots els drets i obligacions derivats del concert subscrit en el seu dia amb l'anterior titular.
  
Vint-i-nou. Formalització de la cessió
  
D'acord amb el que establix l'article anterior, si es produïra canvi de titularitat del centre, sempre que s'hi donen les circumstàncies previstes, este serà considerat com una novació subjectiva d'este, serà tramitat d'ofici i comportarà la formalització d'un nou document contractual en el si del concert la vigència del qual finalitzarà en la data prevista per al concert originari, i en ell, el nou titular del centre se subrogarà en tots els drets i obligacions derivats del concert subscrit amb el titular ixent, sense que puga ser recollida cap modificació a les condicions establides en l'aprovació del concert inicial.
  
Trenté. Incompliment i extinció